Ұлағатты ұстаздың ұтымды қадамы
DATE: 13:30, 24 Ақпан 2024 | GMT +5
TITLE: Ұлағатты ұстаздың ұтымды қадамы
URL: https://kaz.inform.kz/news/ulagatti-ustazdin-utimdi-kadami-e0e1f2/
META: DATE: 13:30, 24 Ақпан 2024 | GMT +5
TOTAL WORDS: 309
AUTHOR(S):
TEXT: Ол Астана қаласынан жиһаз шеберіне тапсырыс беріп, өз қаражатына арнайы шкаф та жасатқанын айтады. Оқушылар сүйікті ұстазының бұл талабын бірауыздан құптаған. Қазір телефонсыз білім алу қалыпты үрдіске айналып кеткен. Сабаққа келген бетте қалтафондарын шкафқа өздері салып, үйге қайтарда ғана алады. Сынып жетекшісінің бұл шешімін атааналар да түсіністікпен қабылдапты. Фото: Нұргүл Нагайқызының жеке мұрағатынан. ​– Мемлекет басшысының бүгінгі бастамасын қолдаймын. Дұрыс қабылданған шешім. Дәл қазіргі уақытта оқушы балаға ұялы телефон атаанасымен хабарласып, құрбыларымен ақпарат алмасу үшін ғана қажет. Ал, сабақ үстінде едәуір кедергі келтіреді. Бала әр нәрсеге алаңдайды. Сабаққа қатысты ақпаратты қабылдау қабілеті төмендейді. Егер, сабақ барысында білімді игеру үшін қандай да бір ресурсты қолдануға қажет болса, телефонды алып қолдануға рұқсат беремін. Қыркүйек айынан бері сыныбымдағы оқушылар үйреніп алды. Есесіне, бір-бірімен пікірлесіп, сөз қадірін біле бастады, қалтафонды кітаппен алмастырды. Сынып бөлмесінен арнайы шағын кітап бұрышын ашқанбыз, үзілісте кітап оқуға да мүмкіндік бар. Сөйлесу мәдениеті қалыптасып келеді. Кейбірінің сабақ үлгерімінде де ілгерілеушілік байқалады. «Баламның құқығына қол сұқты» деп шу шығармай, түсіністік танытқан ата-аналарға да ризашылығым шексіз, - дейді Нұргүл Нагайқызы. Иә, ұялы телефон мектеп оқушысына мектептен қайтар уақытта әлдеқандай жағдайға душар болып қалмау, қорқынышты сәттерде атаанасына хабарласу үшін ғана керек. Ал, оқу процесі кезінде оны есеп шығару құралы ретінде немесе дерек көздерінен сабаққа қатысты ақпарат көшіріп алу мақсатында пайдалану – білім көрсеткішіне кері әсері бар факторлар. Фото: Нұргүл Нагайқызының жеке мұрағатынан. Сонымен қатар қазіргі таңда бала қауіпсіздігі үшін де өте қолайсыз әсерлері байқалып жүргені жасырын емес. Әртүрлі сайттардан тарап жатқан жағымсыз ақпараттарды шектеу мүмкін болмай бара жатыр. Интернет алаяқтарының, кибербуллингтің құрбаны болып жатқан жасөспірімдер қатары көбейіп жатыр. Алуан түрлі ақпарат көздері арқылы зорлық-зомбылықты, жат діни ағымдарды насихаттап, суицидке итермелейтін, бейәдеп бейнелерді жарнамалайтын сайттардың бала психологиясына орасан зардап әкелетінін біліп жүрсек те, заң қабылданғанша шарасыз күйде болдық. Ал, ұялы телефон залалын ерте сезініп, ұтымды қадамға барған ұлағатты ұстаз Нұргүл Нагайқызының бұл жолғы шешімталдығы оның нағыз болашақты ойлайтын жастар жанашыры екенінің анық дәлелі
